[image: ccbccorrcol]
	SWYDD-DDISGRIFIAD

	Teitl y Swydd:
	Cymhorthydd Addysgu Lefel 2
	Gwasanaeth / Adain: 
	Addysg

	Dyddiad Fersiwn:
	01/09/2026
	Graddfa:
	G02

	Lleoliad:
	Ysgol Tan y Gopa
	Rhif Gwerthuso Swydd:
	GP0008

	Yn atebol i’r:
	Pennaeth
	Yn gyfrifol am: (Staff)
	Ddim yn berthnasol

	Pwrpas y Swydd:

	 Gweithio dan gyfarwyddyd uniongyrchol yr athro / uwch aelod o staff, yn yr ystafell ddosbarth neu ardaloedd awyr agored yn ôl yr angen, i alluogi mynediad at ddysgu i ddysgwyr ac i gynorthwyo’r athro â rheoli’r dysgwyr a’r ystafell ddosbarth.  Mae’r swydd hefyd yn amodol ar:

•	Gyflawni dyletswyddau Cymhorthydd Addysgu yn unol â darpariaethau’r ddogfen ‘Safonau Proffesiynol ar gyfer Cynorthwyo Addysgu’ yng Nghymru (2019).
•	Cydymffurfio â disgwyliadau Cod Ymddygiad ac Ymarfer Proffesiynol y CGA.
•	Gweithio tuag at nodau cytunedig yr ysgol.

	Dyletswyddau a Chyfrifoldebau –  Cefnogi’r Dysgwyr

	1.
	Cefnogi dysgwyr i ddatblygu mewn materion cymdeithasol, iechyd, corfforol, hylendid a lles.

	2.
	Goruchwylio a chefnogi dysgwyr gan sicrhau eu diogelwch a’u mynediad at ddysgu.

	3.
	Helpu i sefydlu perthnasau da gyda dysgwyr, gan weithredu fel model rôl a bod yn ymwybodol o anghenion unigol ac ymateb iddynt yn addas.

	4.
	Hyrwyddo cynhwysiad a derbyniad pob dysgwr.

	5.
	Annog dysgwyr i ryngweithio gydag eraill a chymryd rhan mewn gweithgareddau a gaiff eu harwain gan yr athro.

	6.
	Gosod disgwyliadau heriol ac ymestynnol, a hybu hunan-barch ac annibyniaeth.

	7.
	Cynorthwyo â gweithredu CDU / cynlluniau ymddygiad ac ati.

	8.
	Darparu adborth i ddysgwyr mewn perthynas â chynnydd a chyflawniad dan arweiniad yr athro/ athrawes.

	Dyletswyddau a Chyfrifoldebau – Cefnogi'r Athro

	1.
	Paratoi’r ystafell ddosbarth ar gyfer gwersi, fel y cyfarwyddir, a thacluso ar ôl hynny a chynorthwyo gydag arddangos gwaith dysgwyr. 	

	2.
	Dan gyfarwyddyd yr athro, defnyddio strategaethau i gefnogi dysgwyr i gyflawni nodau dysgu.

	3.
	Monitro ymatebion y dysgwyr i weithgareddau dysgu, a chadw cofnod cywir o gyflawniad / cynnydd yn ôl cyfarwyddyd.

	4.
	Cefnogi'r athro i reoli ymddygiad dysgwyr, rhoi gwybod am anawsterau fel sy’n briodol.

	5.
	Sefydlu perthnasau adeiladol gyda rhieni/gofalwyr.

	6.
	Darparu cefnogaeth weinyddol / clercio i’r athro.

	Dyletswyddau a Chyfrifoldebau –  Cefnogi’r Cwricwlwm

	1.
	Cefnogi dysgwyr i gael mynediad at y cwricwlwm. 

	2.
	Cefnogi dysgwyr i ddeall cyfarwyddiadau ac ymgymryd â gweithgareddau dysgu yn ôl cyfarwyddyd yr athro.

	3.
	Cefnogi dysgwyr i ddefnyddio TGCh mewn gweithgareddau dysgu yn ôl cyfarwyddyd.

	4.
	Paratoi, cynnal a defnyddio offer/adnoddau yn ôl cyfarwyddyd yr athro a chynorthwyo dysgwyr i’w defnyddio.

	Dyletswyddau a Chyfrifoldebau –  Cefnogi’r Ysgol

	1.
	Bod yn ymwybodol o bolisïau a gweithdrefnau sy’n ymwneud ag amddiffyn plant, iechyd, diogelwch personol a diogelwch eiddo, cyfrinachedd a diogelu data, a chydymffurfio â’r rhain, gan roi gwybod i unigolyn priodol am unrhyw bryderon.

	2.
	Bod yn ymwybodol o wahaniaethau, a’u cefnogi, a sicrhau bod pob dysgwr yn cael yr un cyfleoedd i ddysgu a datblygu.

	3.
	Cyfrannu at ethos, gwaith, amcanion cyffredinol yr ysgol.

	4.
	Gwerthfawrogi a chefnogi swyddogaethau gweithwyr proffesiynol eraill.

	5.
	Cynorthwyo â goruchwylio dysgwyr yn ystod y diwrnod ysgol.

	6.
	Mynychu cyfarfodydd perthnasol yn ôl yr angen o fewn oriau contract.

	7.
	Cymryd rhan mewn hyfforddiant, gweithgareddau dysgu eraill a datblygu perfformiad yn ôl y gofyn o fewn oriau contract.

	Dyletswyddau a Chyfrifoldebau  Cyffredinol

	1.
	Gweithio mewn modd sy’n cefnogi egwyddorion ac arferion cyfle cyfartal fel y’u pennir ym Mholisi’r Ysgol. 

	2.
	Cymryd gofal rhesymol am eich iechyd a'ch diogelwch eich hun ac unrhyw unigolion eraill, a chydymffurfio â deddfwriaeth iechyd a diogelwch a pholisi iechyd a diogelwch yr ysgol.

	3.
	Cadw cyfrinachedd ym mhob agwedd ar y gwaith a chadw at egwyddorion diogelu data wrth ymgymryd â’ch dyletswyddau.

	4.
	Bod yn ymwybodol o bolisïau a gweithdrefnau sy’n ymwneud â chynhwysiant, amddiffyn plant, iechyd, diogelwch personol a diogelwch eiddo, cyfrinachedd a diogelu data, a chydymffurfio â’r rhain, gan roi gwybod i unigolyn priodol am unrhyw bryderon wrth iddynt godi.

	Dyletswyddau a Chyfrifoldebau – Corfforaethol

	1.
	Bod y gyfrifol am sefydlu perthnasoedd gwaith da yn fewnol ac yn allanol, a darparu gwasanaeth gwych i gwsmeriaid. 

	2.
	Cydymffurfio â Pholisïau a Gweithdrefnau'r Awdurdod a rhoi gwybod i Uwch Swyddogion am unrhyw feysydd nad ydynt yn cael sylw digonol.

	3.
	Cymryd camau sy’n cefnogi ein hymrwymiad ar y cyd i amrywiaeth, cydraddoldeb a chynhwysiant. Cefnogi ein hymrwymiad i ganolbwyntio ar bobl, gyda ffocws ar empathi, dealltwriaeth, parch a diwylliant lle mae pobl yn teimlo’n gyfforddus i fod eu hunain. Rydym eisiau i holl gydweithwyr berthyn i dîm lle mae pawb yn cael eu parchu a’u gwerthfawrogi.

	4.
	Bod yn gyfrifol am roi arferion Iechyd a Diogelwch ac asesiadau risg ar waith o ddydd i ddydd, gan rannu cyfrifoldeb cyffredinol am Iechyd a Diogelwch yn yr adran, y gyfarwyddiaeth a’r Awdurdod yn gyffredinol.

	5.
	Bydd yn rhaid i weithwyr roi gwybodaeth benodol amdanynt eu hunain er mwyn i’r Awdurdod allu cyflawni ei ddyletswyddau, ei hawliau a'i gyfrifoldebau fel cyflogwr yn briodol. Bydd yr Awdurdod yn prosesu ac yn rheoli data o’r fath at ddibenion personél, gweinyddu a chyflogau yn bennaf. 

	6.
	Fel un o delerau eich cyflogaeth ac er mwyn sicrhau bod yr adran yn gweithio’n effeithiol, efallai y bydd gofyn i chi gyflawni unrhyw dasg resymol arall, sy'n gymesur â'ch graddfa, a bennir gan eich Rheolwr Atebol neu Bennaeth Gwasanaeth.

	7.
	Mae Conwy wedi ymrwymo i ddiogelu plant a grwpiau diamddiffyn. Disgwylir i holl weithwyr y Cyngor fod yn ymwybodol o’r Polisi Diogelu Corfforaethol a’u cyfrifoldeb i roi gwybod am unrhyw bryderon yn y modd priodol ac o fewn y terfynau amser perthnasol.





	MANYLION AM YR UNIGOLYN

	Sylwer: Er mwyn cyrraedd rhestr fer y swydd hon mae’n rhaid i chi ddangos eich bod chi’n bodloni’r holl feini prawf H - Hanfodol oni nodir yn y golofn ‘Sut y caiff ei brofi’ y bydd y gofynion yn cael eu profi yn y Cyfweliad, Prawf neu’r Cyflwyniad. Gwnewch yn siŵr eich bod yn dweud wrthym yn eich cais sut rydych chi hefyd yn bodloni unrhyw feini prawf Dymunol. 

	Gofynion
	Sut y caiff ei brofi
	Hanfodol

	Dymunol

	Cymwysterau a Phrofiad 

	5 TGAU graddau A - G neu NVQ 2/3 neu gymhwyster cyfwerth
	Ffurflen Gais 
Cyfweliad
	H
	

	Cofrestriad CGA
	Gwiriad
	H
	

	Unrhyw gymhwyster sy’n cynnwys gweithio gyda phlant
	Ffurflen Gais 
Cyfweliad
	
	D

	Ymgysylltu â Llwybr Dysgu Cymhorthydd Addysgu - Dysgu Proffesiynol
	Ffurflen Gais 
Cyfweliad
	
	D

	Gwybodaeth a Dealltwriaeth

	 Ymwybyddiaeth o’r Cwricwlwm i Gymru
	Ffurflen gais
Cyfweliad
	H
	

	Ymwybyddiaeth o anghenion ADY gwahanol
	Ffurflen gais
Cyfweliad
	H
	

	Profiad o weithio gyda phlant
	Ffurflen gais
Cyfweliad
	
	D

	Profiad o weithio mewn tîm
	Ffurflen gais
Cyfweliad
	
	D

	Deall gweithdrefnau diogelu ac amddiffyn plant
	Ffurflen gais
Cyfweliad
	
	D

	Atebolrwydd

	Cynorthwyo â helpu dysgwyr i wneud cynnydd
	Ffurflen gais
Cyfweliad
	H
	

	Cefnogi lles dysgwyr i’w helpu i deimlo’n hyderus ac I ymgysylltu â dysgu
	Ffurflen gais
Cyfweliad
	H
	

	Sgiliau,Rhinweddau a Gallu

	Sgiliau llythrennedd, rhifedd a TGCh da 
	Ffurflen gais
Cyfweliad
	H
	

	Defnyddio TGCh yn effeithiol i gefnogi dysgu
	Ffurflen gais
Cyfweliad
	H
	

	Sgiliau rhyngbersonol a chyfathrebu da a gallu uniaethu’n dda â phlant ac oedolion
	Ffurflen gais
Cyfweliad
	H
	

	Gallu sefydlu a chynnal perthnasoedd gweithio da gyda dysgwyr, rhieni, staff a budd-ddeiliaid allanol
	Ffurflen gais
Cyfweliad
	H
	

	Gallu cynnal eu hunain mewn modd proffesiynol bob amser
	
	H
	

	Parodrwydd i ddatblygu eich sgiliau a gwybodaeth broffesiynol eich hun drwy fynychu cyrsiau / hyfforddiant, diwrnodau HMS priodol
	Ffurflen gais
Cyfweliad
	H
	

	Agwedd hyblyg, amyneddgar a gweithgar tuag at weithio fel rhan o dîm
	Ffurflen gais
Cyfweliad Ffurflen gais
Cyfweliad
	H
	

	Ymrwymiad amlwg i ddiogelu myfyrwyr ac amddiffyn plant 

	Ffurflen gais
Cyfweliad
	H
	

	Ymrwymiad amlwg i gyfleoedd cyfartal
	Ffurflen gais
Cyfweliad
	H
	

	Presenoldeb a phrydlondeb rhagorol
	Ffurflen gais
Cyfweliad
	H
	

	Gallu defnyddio amrywiaeth o dechnoleg neu’n barod i ddysgu a datblygu’r sgil
	Ffurflen gais
Cyfweliad
	
	D

	Mae gallu cyfathrebu yn Saesneg yn hanfodol.
	Ffurflen gais
Cyfweliad
	H
	

	Mae gallu cyfathrebu yn Gymraeg ar lefel 2 ar gyfer siarad / darllen / ysgrifennu yn hanfodol / dymunol Cliciwch yma i weld y canllawiau o ran y lefelau. 
	Ffurflen gais
Cyfweliad
Prawf yn y cyfweliad
	
	D



Dyddiad Adolygu / Hawl i Amrywio
Ni fwriedir i’r Swydd-Ddisgrifiad hwn na’r Manylion am yr Unigolyn fod yn rhestr gyflawn o holl ddyletswyddau’r swydd. Efallai y bydd angen i ddeiliad y swydd ymgymryd â dyletswyddau rhesymol eraill, cyn belled â nad yw cymeriad cyffredinol y dyletswyddau na lefel y cyfrifoldeb yn newid. Mae’r Awdurdod yn cadw’r hawl, ar ôl ymgynghori’n briodol gyda chi, i amrywio eich dyletswyddau a’ch cyfrifoldebau o fewn ffiniau eich graddfa a’ch cymhwysedd galwedigaethol er mwyn ymateb i newidiadau yn anghenion y gwasanaeth ond rhaid i bob newid:
· Gael eu cyfeirio yn ôl at gwerthuso.swyddi@conwy.gov.uk ar gyfer dadansoddiad/archwiliad
· Copi wedi'i ddiweddaru wedi'i osod ar ffeiliau personol yr holl aelodau staff perthnasol i sicrhau bod y fersiynau'n cael eu rheoli

Dyddiad Rheoli Fersiwn: 01/09/2026

Cyngor Bwrdeistref Sirol Conwy County Borough Council
Swydd-ddisgrifiad a Manylion am yr Unigolyn Fersiwn 1 2023
Teitl y Swydd:

